నిజాంపేట్ (బాచుపల్లి మండలం)

నిజాంపేట్,తెలంగాణ రాష్ట్రం, మేడ్చల్ జిల్లా, బాచుపల్లి మండలానికి చెందిన గ్రామం.ఈ గ్రామం 9వ నెం.జాతీయ రహదారిలో కూకట్‌పల్లి నుండి ఆరు కి.మీ. లోపలివైపులో ఉంది.ఇది నిజాంపేట్ నగరపాలక సంస్థ ముఖ్య పట్టణం.దీని పరిపాలన నిజాంపేట్ నగరపాలక సంస్థ నిర్వహిస్తుంది.

దేవాలయాలు

 బాచుపల్లి మార్గంలో ప్రధాన కూడలిలో ఉన్న ఆంజనేయ స్వామి ఆలయం పేరు పొందింది..
 శివాలయం, రెండు గ్రామ దేవతల ఆలయాలు, మరొక కనకదుర్గ ఆలయం ఉన్నాయి.

ఇతర విశేషాలు

 ఈ గ్రామం ప్రక్కన వివాదాలలో చిక్కుకొన్న కంపెనీ 'మెటాస్' ఉంది.మరొక కంపెనీ సత్యం కంప్యూటర్స్ కార్యాలయాలు ఉన్నాయి.
 ఈ గ్రామానికి దగ్గరలో మాదాపూర్, గచ్చిబౌలి లాంటి అభివృద్ధి చెందిన ప్రాంతాలు ఉండటం వలన ఈ ప్రాంతం జనాభా పరంగా శరవేగంగా అభివృద్ధి పొందుతుంది.

గణాంకాలు

2011 భారత జనగణన గణాంకాల ప్రకారం గ్రామ జనాభా - మొత్తం 21,272 - పురుషుల సంఖ్య 10,924 - స్త్రీల సంఖ్య 10,348 - గృహాల సంఖ్య 	5,517.

2001 భారత జనగణన గణాంకాల ప్రకారం గ్రామ జనాభా మొత్తం 2549 పురుషులు 1334 స్త్రీలు 1215 గృహాలు 574 విస్తీర్ణము 390 హెక్టార్లు. ప్రజల భాష. తెలుగు.

సమీప గ్రామాలు
మణికొండ 12 కి.మీ. పుప్పాలగూడ 13 కి.మీ. కోకాపేట్ 13 కి.మీ. నార్సింగి 13 కి.మీ. దుండిగల్ 13 కి.మీ. దూరంలో ఉన్నాయి.

విద్యా సంస్థలు
ఇక్కడ నెలకొని వున్న విద్యా సంస్థలు.

 విజ్ఞాన జూనియర్ కాలేజి పర్ గర్ల్స్,
 జిల్లాపరిషత్ హైస్కూల్, 
 విజ్ఞాన విద్యాలయం అనే విద్యా సంస్థలున్నాయి.

మూలాలు

వెలుపలి లింకులు